Z A P I S N I K

6. sjednice Vijeća Mjesnog odbora Oporovec
održane 25. studenog 2021. u prostorijama mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 5. sjednice.

Predsjednik Vijeća predlaže dopunu dostavljenog dnevnog reda sljedećim točkama:

1. Prijedlog za osobu domara u objektu mjesne samouprave – donošenje zaključka;
2. Zahtjev za uvrštenje ulice Đurini od kbr. 116 do kbr. 144 u širenje vodoopskrbne mreže čije izvođenje je u tijeku – donošenje zaključka.

Vijeće prihvaća dopunu dnevnog reda te novouvrštene točke postaju točke 5 i 6, a dosadašnja točka 5 postaje točka 7.

Vijeće jednoglasno prihvaća i utvrđuje

DNEVNI RED

1. Prijedlog Zaključka o izmjeni Financijskog plana Mjesnog odbora Oporovec za 2021. - donošenje zaključka;
2. Komisijski očevid prometnica u MO Oporovec – donošenje zaključka;
3. Dopuna Prijedlozima Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. - donošenje zaključka;
4. Prijedlog za zajedničku sjednicu VMO Oporovec, Granešina, Miroševec, Novoselec, Branovec-Jalševec – donošenje zaključka;
5. Prijedlog za osobu domara u objektu mjesne samouprave – donošenje zaključka;
6. Zahtjev za uvrštenje ulice Đurini od kbr. 43 do kbr. 63 te od kbr. 116 do kbr. 144 u širenje vodoopskrbne mreže čije izvođenje je u tijeku – donošenje zaključka;
7. Pitanja, prijedlozi i obavijesti.
	
Ad 1. Prijedlog Zaključka o izmjeni Financijskog plana Mjesnog odbora Oporovec za 2021.

Predsjednik Vijeća je informirao vijećnike o prijedlogu izmjene Financijskog plana Mjesnog odbora Oporovec. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Prihvaća se izmjena Financijskog plana Mjesnog odbora Oporovec za 2021.


Ad 2. Komisijski očevid prometnica u MO Oporovec

Predsjednik predlaže komisijski očevid na prometnicama u Mjesnom odboru Oporovec. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Zadužuje se nadležni gradski ured da obavi komisijski očevid prometnica u Mjesnom odboru Oporovec i sukladno zatečenom stanju sanira oštećene prometne znakove i ostale uočene nepravilnosti.

Ad 3. Dopuna Prijedlozima Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Zadužuju se nadležna tijela da dopune Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. asfalterskim radovima u ulici Đurini od kbr. 43 do kbr. 63 te dovrši postavljanje asfalta u ulici Đurini do k.č.br. 2101 nakon završenih radova širenja vodoopskrbne mreže.


Ad 4. Prijedlog za zajedničku sjednicu VMO Oporovec, Granešina, Miroševec, Novoselec, Branovec-Jalševec

	Predsjednik je izvijestio o zajedničkoj inicijativi s predsjednikom Vijeća Mjesnog odbora Granešina Josipom Berišićem da se sazove zajednička sjednica mjesnih odbora koji gravitiraju Osnovnoj školi Granešina. Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Zadužuje se predsjednik Vijeća Mjesnog odbora da inicira zajedničku (tematsku) sjednicu VMO Oporovec, Granešina, Miroševec, Novoselec i Branovec-Jalševec o problemima vezanim za Osnovnu školu Granešina i pripadajuću sportsku dvoranu te ostalim pitanjima od zajedničkog interesa.
.


Ad 5. Prijedlog za osobu domara u objektu mjesne samouprave

	Predsjednik predlaže izbor Vladimira Posavca za domara u objektu Mjesne samouprave Oporovec, Oporovečki vinogradi 20. Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležna tijela da sklope ugovor s Vladimirom Posavcem za obavljanje poslova domara u objektu Mjesne samouprave Oporovec, Oporovečki vinogradi 20..


Ad 6. Zahtjev za uvrštenje ulice Đurini od kbr. 43 do kbr. 63 te od kbr. 116 do kbr. 144 u širenje vodoopskrbne mreže čije izvođenje je u tijeku

	Predsjednik je informirao vijećnike o peticiji građana te sastanku s građanima koji traže priključke na vodoopskrbnu mrežu. Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležne institucije da izvrše uvid u projekt širenja vodoopskrbne mreže na području Mjesnog odbora Oporovec te uvrste ulice Đurini od kbr. 43 do kbr. 63 te od kbr. 116 do kbr. 144 u širenje vodoopskrbne mreže čije izvođenje je u tijeku.


Ad 7. Pitanja, prijedlozi i obavijesti.

Predsjednik Vijeća informirao je članove Vijeća o aktivnostima na području Mjesnog odbora Oporovec između dvaju sjednica Vijeća Mjesnog odbora.

Završeno u 19.50 sati.

KLASA: 
URBROJ:
U Zagrebu, 25. studenog 2021.                 

        Predsjednik Vijeća Mjesnog odbora Oporovec

Ivica Zadro
